Isepp Merzari

L'Isepp Merzari (italian: Giuseppe Merzario; Ass, 1825 - Milan, 1894) l'è staa on politegh, scrittor, patriota e educator lombard.

Vita
Dopo d'avè studiaa teologia, l'ha tolt part ai Cinch Giornad de Milan, e l'ha combattuu in de l'inscì ciamada "Legion di Student Lombard". Poeu l'è tornaa in seminari e l'è deventaa preved a Ass (el sò paes), indè che l'ha celebraa on quai battesem e sposalizzi.
Dopo 'n poo l'ha desmettuu de fà el preved, e l'è andaa a lavorà in de la scoeula: in del 1862-1874 l'è staa preside in d'on licee de Prato. In del 1867 l'è staa eleggiuu deputaa in del colegg de Erba. L'ha tolt part al grupp democrategh e l'è staa eleggiuu anmò fina al 1894, l'ann de la soa mort. L'è staa president de 'na quai comission parlamentar e de la ministrazzion per i fond del culto.
Inoltra l'ha scrivuu on romanz in vers in italian, Edvige, on carmen latin (De renovanda Roma) e ona storia di Maister comasitt.

Categoria:Politegh italian
Categoria:Nassud in del 1825
Categoria:Mort in del 1894